Bjørn Olav Edvardsen

Bjørn Olav Edvardsen (født 1982 i Porsgrunn) er en norsk sanger, låtskriver, skuespiller og stemmeskuespiller. Han vokste opp på Tromøy utenfor Arendal.

Liv og virke

Sang 
I oppveksten fikk han undervisning i klassisk sang. Han ble kjent for allmennheten i 2005 da han ble finalist i den den tredje sesongen av Idol i Norge. Samme år gjorde Edvardsen flere konserter for Euronics og var gjesteartist på Idols sommerturné i Kristiansand.  

I 2023 kom låten «Scream» ut. Den er med på soundtracket til det koreanske TV-dramaet Agency.

Edvardsen deltok i Melodi Grand Prix 2023 i delfinale 2 med låten «Turn Off My Heart», som han skrev i samarbeid med Christian Ingebrigtsen og Henrik Tala.

I desember 2020 medvirket Edvardsen på julekonserten «Mens vi venter» sammen med Marianne Pentha og Øyvind Boye Løvold.

I 2020 ble singlene «Gimme x 4» og «Stronger» sluppet.

Edvardsen har også medvirket på julekonserter som Sissel Kyrkjebøs duettpartner i 2015, på juleshowet  «We love the 80's» med Samantha Fox i 2016, og  med England Brooks i 2019.  

I 2011 kom han på tredjeplass i Det store korslaget. Edvardsen har også vært med på The Voice Norge i 2012 og i 2015.

Musikalsk samarbeid 
Edvardsen startet i 2019 å skrive låter for og med andre artister og låtskrivere. .    
I 2023 er Edvardsen med i Melodi Grand Prix som låtskriver på låten «Geronimo» som framføres av gruppa Umami Tsunami. Denne låten er skrevet sammen med Carl-Henrik Wahl, Torgeir Ryssevik, Kristian Lund, Lasse Nymann og Sindre Timberlid Jenssen.     

Januar 2021 var han også låtskriver på låten «Willy Wonka» med artisten Ehle.

Som stemmeskuespiller 

Edvardsen har hatt flere roller som stemmeskuespiller både innen film, reklame, TV-serier og barne-TV. 

Høsten 2020 hadde han den norske stemmen i kortfilmen OUT/UT.

Plateselskap 
I 2010 etablerte Bjørn Olav Edvardsen sitt eget plateselskap, Nice Noise Music.

Diskografi 
 «Dreaming» ( D. Eriksen ) / 2005
 «If it`s all I ever do» ( H.Lira & T. Gustavsson ) / 2005
 «IDOL 2005» (Sony Music / Monster) DVD Release / 2005
 «Mountains» (Edvardsen & Johansen) / 2013
 «Avalanche» (Edvardsen & Wang) / 2013
 «Every Breath You Take» / Spotify release The Voice Norway / 2015
 «Stay With Me»  / Spotify release The Voice Norway / 2015
 «Dandelion» (Edvardsen & Wang) / 2015
 «Stay With Me» (Edvardsen & Wang) / 2015
 «Stay With Me – Live at Eldorado, Oslo» (Edvardsen & Wang) / 2015
 «Gravity» (Edvardsen, Wang & Jakobsen) / 2019
«Stronger» (Edvardsen, Austad) / 2020
 «Gimme Χ4» (Edvardsen & Wang) / 2020
 «Echo» (Edvardsen, Rehder & Ryssevik) / 2021
 «Turn Off My Heart» (Edvardsen, Ingebrigtsen & Tala) / 2023
 «Scream» (Edvardsen, Timberlid Jenssen & Jensen) / 2023
 «Home» (Edvardsen,  Haugland & Sleveland) / 2023

Medvirkning som låtskriver 
 «Racerbilsangen» (Wahl, Edvardsen, Holteberg Jensen & Timberlid Jenssen) / 2020
 «Willy Wonka» (Edvardsen, Rehder & Ryssevik) / 2021
 «I Can`t Escape» (Dahlen, Adams, Edvardsen & Franck) / 2021
 «Geronimo» (Wahl, Edvarsen, Ryssevik, Lund, Nymann & Timberlid Jenssen) / 2023

Referanser

Eksterne lenker
 

Norske sangere
Deltakere i Melodi Grand Prix 2023